שו"ת רשב"ץ (תשב"ץ)/חלק ב/לו
ענין לו:
העשירית אם יש בשכונה פורני או בית ועד שלהן אם מעכבין התקון אם לא.
אם הפורני היא בית דירה לאופה לאכול שם פתו צריך לשכור ממנו ואם לאו אינו צריך כלום ובבית ועד א"צ כלום ודבר זה מפורש הוא בגמ' בפ' הדר (ע"ב ב') דאמרי' התם ר"י או' לא אסרו אלא מקום בית דירה בלבד ואמרי' מאי מקום בית דירה אמר רב מקום פתא ושמואל אמר מקום לינה וקי"ל כרב באיסורי אבל הדבר נראה פשוט שאם יש לאופה דירה מיוחדת ללינה ושם אוכל פתו אחר גמר מלאכתו לא מקרי הפורני מקום דירה אם אוכל שם בשעת מלאכתו פתו דרך ארעי: